open-index/open-wikipedia-markdown huggingface dataset:
Κασά Καμαρά

Ο **Κασά Καμαρά** (*Khassa Camara,* 22 Οκτωβρίου 1992) είναι Μαυριτανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Γ.Σ. Μαρκό. 

## Σταδιοδρομία σε συλλόγους

Ο Καμαρά έχει αγωνιστεί στις Τρουά και Μπουλόν.  Στις 9 Σεπτεμβρίου 2015, υπέγραψε διετές συμβόλαιο με τον Εργοτέλη. Αφού κατέθεσε νομίμως αίτηση για διακοπή του συμβολαίου του με τον Εργοτέλη, λόγω μη καταβληθέντων μισθών, τον Ιανουάριο του 2016, υπέγραψε συμβόλαιο με τη Ξάνθη.
## Εθνική ομάδα
Έκανε το διεθνές του ντεμπούτο για τη Μαυριτανία το 2013. 

## Παραπομπές

## Εξωτερικοί σύνδεσμοι
* Προφίλ στο Transfermarkt.com

Κατηγορία:Μαυριτανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαυριτανίας
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Νορθ Ιστ Γιουνάιτεντ ΦΚ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Α.Ο. Αγίου Νικολάου Κρήτης
Κατηγορία:Ποδοσφαιριστές Γ.Σ. Μαρκό
Άγιος Δημήτριος Κύθνου

Ο **Άγιος Δημήτριος** είναι παραθαλάσσιος οικισμός της Κύθνου στο νομό Κυκλάδων. Σύμφωνα με την απογραφή του 2011, ο πληθυσμός του ανέρχεται στους 33 μόνιμους κατοίκους.

## Γενικά στοιχεία
Ο οικισμός είναι αμφιθεατρικά κτισμένος στη νότια πλευρά της Κύθνου και απέχει 19 χιλιόμετρα από τη Χώρα, καθώς και 17 χιλιόμετρα από το λιμάνι του Μέριχα. Στα πρώτα χρόνια του 20ού αιώνα λειτουργούσε στην περιοχή του Αγίου Δημητρίου καμίνι κεραμικών, ορθογώνιου τύπου. Αναφέρεται για πρώτη φορά επίσημα ως ξεχωριστός οικισμός στην απογραφή του 1981, στην οποία ωστόσο κατεγράφη χωρίς μόνιμους κατοίκους. Τα τελευταία χρόνια, ο Άγιος Δημήτριος αποτελεί τόπο παραθερισμού για ντόπιους και επισκέπτες και κατοικείται κυρίως το καλοκαίρι. Σε κοντινή απόσταση βρίσκεται η παραλία της Αλυκής.

## Δημογραφικά στοιχεία

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002
*  
* 
* 

Κατηγορία:Χωριά της Κύθνου
Δημήτρης Ευσταθίου

Ο **Δημήτρης Ευσταθίου** (Κολωνός Αθηνών, 1 Αυγούστου 1923 - 11 Αυγούστου 1996) ήταν Έλληνας τραγουδιστής του λαϊκού και του ρεμπέτικου, καθώς και συνθέτης, στιχουργός και οργανοπαίχτης.

## Βιογραφικά στοιχεία

Γεννήθηκε στον Κολωνό Αθηνών το 1923. Έζησε επίσης στην Δάφνη Αθηνών. Την δεκαετία του '40 ξεκίνησε την πορεία αυτού στο τραγούδι, ενώ η πρώτη του δισκογραφική δουλειά έγινε την δεκαετία του '50. Κατά την διάρκεια της ζωής του, συνεργάστηκε με πολλούς δημοφιλείς καλλιτέχνες, όπως τον Βασίλη Τσιτσάνη, τον Μάνο Λοΐζο, την Λίτσα Διαμάντη, τον Γιάννη Παπαϊωάννου, τον Μπάμπη Τσετίνη, τον Βαγγέλη Περπινιάδη, αλλά και με διάφορες δισκογραφικές εταιρείες, όπως η EMI, η Universal Music Group, η Universal Music Australia και η CRONOS MUSIC. 

Απεβίωσε στις 11 Αυγούστου 1996 σε ηλικία 73 ετών και κηδεύτηκε στην Ηλιούπολη.

Αδελφός ήταν ο Σπύρος, επίσης δεξιοτέχνης μπουζουκιού και τραγουδιστής.

## Παραπομπές


Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες συνθέτες
Κατηγορία:Λαϊκοί τραγουδιστές
Κατηγορία:Ρεμπέτες
Κιτί Κραουτέρ

**Η Κιτί Κραουτέρ** (γεννημένη στις 4 Απριλίου 1970, στις Βρυξέλλες) ειναι Βελγίδα εικονογράφος και συγγραφέας παιδικών βιβλίων. Της έχει απονεμηθεί για το σύνολο του έργου της το μεγαλύτερό βραβείο για το είδος της παιδικής λογοτεχνίας το βραβείο ALMA τη χρονιά 2010 από το  Astrid Lindgren Memorial Award  Swedish Arts Council.

Η Κιτί Κραουτέρ έχει τιμηθεί για το έργο της με πολλά βραβεία με κορυφαίο το βραβείο Αλμα από το Σουηδικό Συμβούλιο Τέχνης.

## Βιογραφία

Γεννήθηκε στο Βέλγιο το 1970 και σπούδασε Γραφικές Τέχνες στο Ινστιτούτο Saint-Luc στις Βρυξέλλες. Απο το 1994 εχει δημιουργήσει περισσότερα από 35 βιβλία με δικά της κείμενα και εικόνες, ενώ έχει εικονογραφήσει  και έργα άλλων γνωστών συγγραφέων, όπως της Άστριντ Λινγκρεν  , Μπαρτ Μοεγιαε (Bart Moeyae), Τοον Τελλεγκεν (Toon Tellegen) κ.α.

## Παραπομπές


## Πηγές
* "2010: Kitty Crowther: Master of Line" Archived 19 October 2012 at the Wayback Machine. The Astrid Lindgren Memorial Award. Retrieved 14 August 2012.
* https://www.protoporia.gr/author_info.php?authors_id=920510

Κατηγορία:Βέλγοι συγγραφείς
Κατηγορία:Εικονογράφοι
Ναός Παναγίας Παναξιώτισσας

Ο **Ναός της Παναγίας Παναξιώτισσας** βρίσκεται περίπου 2 χιλιόμετρα έξω από το χωριό της Αιτωλοακαρνανίας Τρίκορφο και αποτελεί ένα από τα σημαντικότερα αξιοθέατα της περιοχής. Πρόκειται για το καθολικό ενός βυζαντινού μοναστηριού. Η προέλευση του προσωνυμίου «Παναξιώτισσα», που είναι πιθανότατα μοναδικό στον ορθόδοξο χώρο, δεν είναι ξεκάθαρη. Από πολλούς ερμηνεύεται ως «*Αυτή που αξιώθηκε των πάντων»**,*  ενώ άλλοι θεωρούν ότι οφείλεται σε παράφραση του τοπωνυμίου της θέσης του ναού (Πανακτζή – Πανακτζιώτισσα – Παναξιώτισσα). Από το ναό έχει πάρει και το όνομά του ο πολιτιστικός σύλλογος του χωριού «Προοδευτικός Εξωραϊστικός Σύλλογος Γαβρολίμνης Παναγία Παναξιώτισσα».

## Ιστορία
Ο γνωστός Έλληνας αρχαιολόγος Αναστάσιος Ορλανδός μελετώντας τα μορφολογικά στοιχεία του ναού τοποθετεί την κατασκευή του στο β’ μισό του 10ου αιώνα. Σε νεότερη έρευνα στον περιβάλλοντα χώρο του ναού καταγράφηκαν 13 γλυπτά μέλη, που ανάγονται χρονολογικά στην Παλαιοχριστιανική περίοδο, υποδεικνύοντας προφανώς την ύπαρξη στο σημείο παλαιοχριστιανικής Βασιλικής. Φαίνεται,λοιπόν, πως το Μεσοβυζαντινό μνημείο κατασκευάστηκε επάνω στα ερείπια κάποιας προϋπάρχουσας παλαιοχριστιανικής βασιλικής.

## Αρχιτεκτονική
αριστερά|μικρογραφία|Ο εντυπωσιακός τρούλος που κοσμεί το ναό της Παναγίας Παναξιώτισσας.
Ο ναός της Παναξιώτισσας αποτελεί χαρακτηριστικό παράδειγμα του αρχιτεκτονικού τύπου του σταυροειδούς εγγεγραμμένου με τρούλο. Στο ανατολικό μέρος υπάρχουν τρεις ημικυκλικές αψίδες και στο δυτικό νάρθηκας, στην κάθε πλευρά του οποίου υπάρχουν είσοδοι που οδηγούν στον εσωτερικό χώρο. Στη στέγη διαγράφεται με σαφήνεια ο σταυρός, στο κέντρο του οποίου υψώνεται ο περίτεχνος και πραγματικά εντυπωσιακός πλίνθινος τρούλος. Εσωτερικά ο ναός καλύπτεται με καμάρες. Ο ναός είναι κτισμένος με ασβεστόπετρες, κονίαμα και πλίνθους. Απ' ό,τι φαίνεται στην αρχική του μορφή το εσωτερικό του ναού κοσμούσαν περίτεχνες αγιογραφίες, από τις οποίες σήμερα διασώζεται μόνο μία.  

Στον περίβολο του ναού συναντά κανείς και τα ερείπια διαφόρων κτιρίων, που πιθανότατα ανήκουν στους λειτουργικούς χώρους της πάλαι πότε μονής, καθώς επίσης και το ερειπωμένο πλέον ελαιοτριβείο του χωριού, που βρίσκεται σε κοντινή απόσταση από τον ναό και το οποίο λειτουργούσε περίπου μέχρι και τη δεκαετία του 1960.

## Παραπομπές


Κατηγορία:Περιφερειακή ενότητα Αιτωλοακαρνανίας
Κατηγορία:Εκκλησίες στη Δυτική Ελλάδα
Κατηγορία:Βυζαντινές εκκλησίες στην Ελλάδα
Έριχ Ομπστ

Ο **Καρλ Άουγκουστ Έριχ Ομπστ** (*Karl August Erich Obst*, 13 Σεπτεμβρίου 1886 - 9 Ιουνίου 1981) ήταν Γερμανός γεωγράφος και γεωπολιτιστής. Μεταξύ 1924 και 1944 ήταν ο εκδότης του γερμανικού γεωπολιτικού περιοδικού *«Zeitschrift fur Geopolitik»*.

Σπούδασε γεωγραφία, γεωλογία και ορυκτολογία στην Ιένα και στο Βρότσλαβ. Από το 1908 εργάστηκε στο νεοϊδρυθέν Αποικιακό Ινστιτούτο στο Αμβούργο. Το 1909 πήρε το διδακτορικό του στο Μπρεσλάου. Από το 1910 έως το 1912 ήταν αρχηγός της αποστολής Γεωγραφικής Εταιρείας του Αμβούργου στην Ανατολική Αφρική. 

Από το 1945 κατείχε μια έδρα στο Τεχνικό Πανεπιστήμιο του Ανοβέρου.

## Παραπομπές


Κατηγορία:Γερμανοί γεωγράφοι
Κατηγορία:Γερμανοί γεωπολιτιστές
Αρούν Γκάντι

Ο **Αρούν Μανιλάλ Γκάντι** (14 Απριλίου 1934 - 2 Μαΐου 2023) είναι Αμερικανοϊνδός κοινωνικοπολιτικός ακτιβιστής, το πέμπτο εγγόνι του Μαχάτμα Γκάντι από το δεύτερο γιο του, τον Μανιλάλ. Αν και έχει ακολουθήσει τα χνάρια του παππού του ως ακτιβιστής, έχει αποφύγει τον ασκητικό τρόπο ζωής του παππού του. Το 2017 δημοσίευσε *Το Δώρο του Θυμού: Και Άλλα Μαθήματα Από τον Παππού Μου, Μαχάτμα Γκάντι* (Νέα Υόρκη, με ελληνική μετάφραση το 2019)  Απεβίωσε στις 2 Μαΐου 2023 σε ηλικία 89 ετών

## Προσωπική ζωή
Το 2016, ο Αρούν Γκάντι ζει στο Ρότσεστερ της Νέας Υόρκης.

## Εξωτερικοί σύνδεσμοι
* Official Arun Gandhi Blog & Contact Site
* Arun Gandhi Philanthropic Tours
* Gandhi Worldwide Education Institute (Arun Gandhi President)
* M.K. Gandhi institute (Founded by Arun Gandhi)
## Παραπομπές


Κατηγορία:Ινδοί συγγραφείς
Κατηγορία:Ινδοί ακτιβιστές
Νίκος Γαλανός (ηθοποιός)

Ο **Νίκος Γαλανός** (καλλιτεχνικό ψευδώνυμο του **Νίκου Σουπιωνά**, Αθήνα, 20 Δεκεμβρίου 1945 - Παπάγου, Μάιος 2025) ήταν Έλληνας ηθοποιός του κινηματογράφου, του θεάτρου και της τηλεόρασης. 

Ξεκίνησε την καριέρα του τη δεκαετία του 1960 ενώ έγινε αρκετά γνωστός στις αρχές της δεκαετίας του 1970 με πρωταγωνιστικούς ρόλους σε ταινίες του ελληνικού κινηματογράφου.

## Βιογραφία

Γεννήθηκε στις 20 Δεκεμβρίου 1945 ως Νίκος Σουπιωνάς.  Έκανε το κινηματογραφικό του ντεμπούτο το 1962 ερμηνεύοντας ένα μικρό ρόλο στην ταινία "Οργή". Σπούδασε υποκριτική στη Δραματική Σχολή του Κωστή Μιχαηλίδη, ενώ έκανε το θεατρικό του ντεμπούτο παίζοντας μαζί με την Τζένη Καρέζη στα τέλη της δεκαετίας του 1960. Την ίδια περίοδο συμμετείχε και στις ταινίες "Κραυγή" (1964), "Τα δάκρυα μου είναι καυτά" (1964), "Ο Ουρανοκατέβατος" (1965), "Η λεωφόρος του μίσους" (1968), "Πανικός" (1969) και "Πεθαίνω κάθε ξημέρωμα" (1969). 

Στις αρχές της δεκαετίας του 1970 πρωταγωνίστησε μαζί με την Αλίκη Βουγιουκλάκη στην ταινία "Ένα αστείο κορίτσι" στο ρόλο του Αλέκου Βενιέρη γενόμενος ευρέως γνωστός, ενώ ακολούθησαν κι άλλοι πρωταγωνιστικοί ρόλοι σε ταινίες. Κάποιες από τις πιο γνωστές είναι "Ορατότης μηδέν" (1970), "Ο Αστραπόγιαννος" (1970), "Η Αλίκη Δικτάτωρ" (1972), ενώ η ταινία "Η αμαρτία της ομορφιάς" το 1972 σημείωσε μεγάλη επιτυχία. Ακόμη το 1974 έκανε το τηλεοπτικό του ντεμπούτο μέσω της σειράς "Οι Δίκαιοι" ακολουθώντας πρωταγωνιστικοί ρόλοι στις σειρές "Το Ταξίδι", "Έρωτας και Επανάσταση", "Η μάχη των πελαργών", "Οι φρουροί της Αχαΐας" και άλλες.

Στην τηλεόραση έχει εμφανιστεί στις σειρές: "Μαρίνα Αυγέρη", "Το δίχτυ" "Αθάνατες Ιστορίες Αγάπης", "Ένας Πυγμαλίων", "Η μενεξεδένια πολιτεία" "Λέσχη μυστηρίου", "Ο κόσμος και ο Κοσμάς", "Μαντώ Μαυρογένους", "Τα σκληρά καρύδια" "Οι Ιερόσυλοι", "Ο θάνατος του Τιμόθεου Κώνστα" "Καφενείο Εμιγκρέκ", "Η βεντέτα", "Ο Άγνωστος", "Αντίζηλες", "Το Τραστ", "Ανατολικός Άνεμος", " Τμήμα Ηθών", "Κάζα ντι μακαρόνι", " Η Ελίζα και οι άλλοι", "Πάθος", "Η οργή των θεών", "Χαραυγή", "Τολμηρές Ιστορίες", "Η Λάμψη", "Έκπτωτος Άγγελος", "Το κλειδί", "Κάτω από την Ακρόπολη", "Αν μ' αγαπάς", " Μη μου λες αντίο", "Απαγορευμένη Αγάπη", "Τα χρυσά κορίτσια", "1 μήνας και κάτι", "Ποιος μας πιάνει!", "Οι ιστορίες του αστυνόμου Μπέκα", "4", "Κλεμμένα Όνειρα", "9 Μήνες", "Έρωτας Μετά", "Η Γη Της Ελιάς".

## Προσωπική ζωή και θάνατος

Είχε παντρευτεί δύο φορές. Ο πρώτος του γάμος έγινε όταν ήταν 18 ετών και ο δεύτερος έγινε όταν ήταν 35 ετών, με την επίσης ηθοποιό Κατερίνα Μαραγκού. Χώρισε και τις δύο φορές.

Πάσχοντας από καρκίνο, βρέθηκε νεκρός στο σπίτι του στου Παπάγου στις 19 Μαΐου 2025. 

## Καλλιτεχνική πορεία
### Κινηματογράφος

### Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* Νίκος Γαλανός  στο Filmy

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μιλότ

Το **Μιλότ** είναι πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Κούρμπιν. Ο πληθυσμός κατά την απογραφή του 2011 ήταν 8.461. Η δημοτική ενότητα του Μιλότ αποτελείται από την πόλη Μιλότ και 14 χωριά, συμπεριλαμβανομένων των Φούσα Μιλότ, Μαλ ι Μπάρντα, Βινγιόλ, Σκοπέτ, Φερ-Σκοπέτ και Σκουράι. 

Η πόλη βρίσκεται στη νότια όχθη του ποταμού Ματ. Σε κοντινή απόσταση βρίσκεται η γνωστή Γέφυρα του Ζογ που έλαβε το όνομά της από τον Ζογ Α΄ της Αλβανίας. Η γέφυρα κατασκευάστηκε το 1927 επί του ποταμού Ματ για να βελτιώσει την πρόσβαση στα βορειοδυτικά της χώρας. 

## Ιστορία
Στις 7 Σεπτεμβρίου 1457, στο Μιλότ έλαβε χώρα η Μάχη της Ουγιεμπάρντα. Κατά τη δεύτερη πολιορκία της Κρούγια, αλβανικός στρατός με επικεφαλής τον Σκεντέρμπεη διαπέρασε τον συγκεντρωμένο γύρω οθωμανικό στρατό. Η ήττα καταγράφηκε με μεγάλη λεπτομέρεια από τον Οθωμανό χρονικογράφο Εβλιγιά Τσελεμπή. Η μάχη της Ουγιεμπάρντα ήταν μια από τις μεγαλύτερες νίκες του Σκεντέρμπεη. Το Μιλότ κήρυξε την ανεξαρτησία του το 1912 σχεδόν ταυτόχρονα με όλες τις άλλες αλβανικές πόλεις. 

## Αξιοσημείωτοι κάτοικοι
* Πρενκ Περβίζι, στρατηγός του στρατού του Ζογ Α΄ 

## Παραπομπές


Κατηγορία:Πόλεις της Αλβανίας
Ρωσική ιθαγένεια

Η **ρωσική υπηκοότητα **ρυθμίζεται από το ομοσπονδιακό δίκαιο για την ιθαγένεια της Ρωσικής Ομοσπονδίας (από το 2002, με τις τροποποιήσεις του 2003, 2004, 2006), το Σύνταγμα της Ρωσικής Ομοσπονδίας (από το 1993), και διεθνείς συνθήκες που καλύπτουν τα ερωτήματα ιθαγένειας, στις οποίες έχει υπογράψει η Ρωσική Ομοσπονδία. Σύμφωνα με τη ρήτρα υπεροχής του Συντάγματος, οι διεθνείς συνθήκες της Ρωσικής Ομοσπονδίας, έχουν προτεραιότητα έναντι στη ρωσική εγχώρια νομοθεσία.

## Ορολογία
Στη ρωσική γλώσσα, υπάρχει μια διάκριση μεταξύ των πολιτών της Ρωσίας, που αναφέρονται ως Ροσιγιάνε (θηλυκή μορφή ροσιγιάνκα) και των μελών του έθνους των Ρώσων που ονομάζονται Ρώσοι. Η λέξη Ροσιγιάνε χρησιμοποιείται πολύ συχνότερα από το Ρώσος (ρούσκι) στα επίσημα έγγραφα και τα ΜΜΜΕ. Όσοι έχουν λάβει τη ρωσική υπηκοότητα μέσω πολιτογράφησης, είναι γνωστοί και ως Ροσιγιάνε, ανεξάρτητα από την εθνοτική καταγωγή και τη μητρική τους γλώσσα (όπως ο Ζεράρ Ντεπαρντιέ ή Βίκτορ Αχν). Η λέξη Ροσιγιάνε επινοήθηκε από τον Μιχαήλ Λομονόσοφ τον 18ο αιώνα.

## Ιστορία
Το Βασίλειο της Ρωσίας έγινε πολυεθνικό κράτος το 16ο αιώνα. Η λέξη Ροσιγιάνε, επινόηση του Λομονόσοφ, έχει χρησιμοποιηθεί ευρέως από τότε. Μετά την πτώση της ρωσικής Αυτοκρατορίας, η έκφραση "Σοβιετικός λαός" χρησιμοποιήθηκε για τον πληθυσμό της Σοβιετικής Ένωσης, ανεξαρτήτως εθνικότητας. Μετά τη διάλυση της ΕΣΣΔ, η λέξη Ροσιγιάνε επανήλθε στην συχνή χρήση.

Κατηγορία:Ρωσία
Οι αρραβωνιασμένοι

***Οι αρραβωνιασμένοι''' ('''Promessi sposi***) (ή και **Οι Λογοδοσμένοι** ή **Ιστορία δύο μελλονύμφων**) είναι σημαντικό ιστορικό μυθιστόρημα του Αλεσσάντρο Μαντσόνι, που θεωρείται το πιο διάσημο και πιο διαδεδομένο παρόμοιων έργων της ιταλικής γλώσσας  .  Το μυθιστόρημα του Μαντζόνι θεωρείται όχι μόνο ως ορόσημο στην ιταλική λογοτεχνία - καθώς είναι το πρώτο σύγχρονο μυθιστόρημα αυτής της λογοτεχνικής παράδοσης - αλλά και μια θεμελιώδης συνεισφορά στη γέννηση της ίδιας της νεώτερης ιταλικής γλώσσας  . 
Επιπλέον, θεωρείται το πιο αντιπροσωπευτικό έργο του ιταλικού ρομαντισμού και ένα από τα σημαντικότερα της ιταλικής λογοτεχνίας για το βάθος των θεμάτων (τη φιλοσοφία της ιστορίας με την οποία λειτουργεί, με χριστιανικό τρόπο, η απίστευτη θεία Χάρη στην Θεϊκή Πρόνοια). Επιπλέον, για πρώτη φορά σε ένα μυθιστόρημα με τέτοια επιτυχία, οι πρωταγωνιστές είναι οι ταπεινοί και όχι οι πλούσιοι και ισχυροί της ιστορίας. 

Διαδραματίζεται μεταξύ 1628 και 1630 στη Λομβαρδία κατά την περίοδο της ισπανικής κυριαρχίας, και ήταν το πρώτο ιστορικό μυθιστόρημα στην ιταλική λογοτεχνία . Το μυθιστόρημα βασίζεται σε  αυστηρή ιστορική έρευνα και τα επεισόδια του δέκατου έβδομου αιώνα, όπως οι αντιξοότητες της μοναχής της Μόντζας (Marianna de Leyva y Marino) και η Μεγάλη πανούκλα του 1629-1631, έχουν βάση αρχειακά έγγραφα και χρονικά εποχής.

## Παραπομπές


## Εξωτερικοί σύνδεσμοι
* 

Κατηγορία:Ιταλική λογοτεχνία
Κατηγορία:Ιστορικά μυθιστορήματα
Τζο Ντασέν

Ο **Ζοζέφ Άιρα Ντασέν** (, 5 Νοεμβρίου 1938 - 20 Αυγούστου 1980) ήταν Γαλλοαμερικανός τραγουδοποιός.

## Βιογραφία
Ο Τζο Ντασέν γεννήθηκε στο Μπρούκλιν της Νέας Υόρκης από τον αμερικανό σκηνοθέτη Ζιλ Ντασέν (1911-2008) και την Μπεατρίς Λωνέρ (1913-1994), μια βιολίστρια της Νέας Υόρκης.
[thumb|Με τον πατέρα του, διάσημο [σκηνοθέτης|σκηνοθέτη, Ζυλ Ντασέν, το 1970]]
Ο Ντασέν πέρασε την παιδική του ηλικία πρώτα στην Νέα Υόρκη και έπειτα στο Λος Άντζελες. Ωστόσο, αφού ο πατέρας του υπήρξε θύμα της μαύρης λίστας του Χόλυγουντ το 1950, στο πλαίσιο του Μακαρθισμού, αυτός και η οικογένειά του μετακινήθηκαν από τόπο σε τόπο σε ολόκληρη την Ευρώπη.

## Καριέρα
Μεταβαίνοντας στη Γαλλία, ο Ντασέν εργάστηκε ως τεχνικός κοντά στον πατέρα του και εμφανίστηκε ως ηθοποιός σε μικρούς ρόλους, μεταξύ άλλων σε μια σειρά ταινιών που σκηνοθέτησε ο πατέρας του, συμπεριλαμβανομένης του Τοπ Καπί (1964), όπου έπαιξε το ρόλο του Τζόζεφ.

Συναντήθηκε με τον Βαλαντέν Τεμπούλ στο Παρίσι, όπου έγραψε το διάσημο τραγούδι του Champs-Elysées το 1964. Στις 26 Δεκεμβρίου του ίδιου έτους, ο Ντασέν υπέγραψε συμβόλαιο με την CBS Records, καθιστώντας τον, ως τον πρώτο Γάλλο τραγουδιστή που το έκανε με μια Αμερικανική δισκογραφική εταιρία.

Στις αρχές της δεκαετίας του 1970, τα τραγούδια του Τζο Ντασέν βρίσκονταν στην κορυφή των τσαρτς στη Γαλλία και έγινε εξαιρετικά δημοφιλής εκεί. Έγραψε τραγούδια στα γερμανικά, ισπανικά, ιταλικά και ελληνικά, καθώς επίσης και στα γαλλικά και αγγλικά. Μεταξύ των πιο δημοφιλών τραγουδιών του είναι το "Les Champs-Élysées" (1969), "Salut les amoureux" (1973), "L'Été indien" (1975), και το  "Et si tu n'existais pas" (1975).

## Προσωπική ζωή και θάνατος
Ο Τζο Ντασέν παντρεύτηκε την Μαρίζ Μασιερά στις 18 Ιανουαρίου του 1966. Ο γιος τους, Ζοσουά, γεννήθηκε δυόμισι μήνες νωρίς στις 12 Σεπτεμβρίου 1973 και πέθανε πέντε ημέρες αργότερα. Μετά το πένθος για τον γιο του, ο Τζο έγινε βαθιά καταθλιπτικός. Παρά τις προσπάθειές τους, ο γάμος τους δεν επιβίωσε. Το 1977, ένα χρόνο μετά τη εγκατάσταση τους στο νεόκτιστο σπίτι τους στο Feucherolles, λίγο έξω από το Παρίσι πήραν διαζύγιο.

Στις 14 Ιανουαρίου του 1978, ο Τζο Ντασέν παντρεύτηκε την Κριστίν Ντελβώ στο Κοτινιάκ. Ο πρώτος γιος τους, Ζονατάν, γεννήθηκε στις 14 Σεπτεμβρίου του ίδιου έτους, και ο δεύτερος γιος τους, Ζουλιάν, γεννήθηκε στις 22 Μαρτίου του 1980.

Ο Τζο Ντασέν πέθανε από καρδιακή προσβολή κατά τη διάρκεια των  διακοπών του στη Ταϊτή στις 20 Αυγούστου 1980, σε ηλικία μόλις 41 ετών. Το σώμα του μεταφέρθηκε και ετάφη στο κοιμητήριο Μπεθ Όλαμ του Χόλυγουντ της Καλιφόρνια.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί τραγουδιστές
Κατηγορία:Γάλλοι τραγουδιστές
Βάχλια Αρκαδίας

Η **Βάχλια** είναι χωριό της Αρκαδίας, ευρισκόμενο στο βόρειο τμήμα αυτού και το οποίο ανήκει στην Δημοτική Ενότητα Κοντοβάζαινας του Δήμου Γορτυνίας.

Σύμφωνα με στοιχεία της Απογραφής του 2011 το χωριό έχει μόνιμο πληθυσμό 64 κατοίκους, ενώ η ομώνυμη τοπική κοινότητα στην οποία ανήκει και η Πέρα Βάχλια, έχει συνολικό πληθυσμό που ανέρχεται σε 96 κατοίκους.

## Τοποθεσία
Η Βάχλια βρίσκεται χτισμένη σε υψόμετρο περίπου 640 μέτρων, στο Αφροδίσιο Όρος και στην δυτική πλαγιά της κοιλάδας που ρέει του «Κούκου το ρέμα», το οποίο σε κοντινή απόσταση νοτίως του χωριού συμβάλει με τον ποταμό Λάδωνα. Έναντι της Βάχλιας βρίσκεται η Πέρα Βάχλια. Σε κοντινή απόσταση προς τα δυτικά (Δ) βρίσκεται το χωριό Δήμητρα (Δίβριτσα), προς τα βόρεια-βορειοδυτικά (ΒΒΔ) η Μονή Αγίας Παρασκευής που είναι επισήμως χαρακτηρισμένη ως ιστορικό διατηρητέο μνημείο, και προς τα νοτιοανατολικά (ΝΑ) το Φράγμα Λάδωνα όπου ουσιαστικά αποτελεί τεχνητή λίμνη. Η Βάχλια συνδέεται με την Ιερά Μονή Αγίας Παρασκευής μέσω αυτοκινητοδρόμου μήκους 5,2 χιλιομέτρων.

## Αποστάσεις
Απέχει περίπου: 10 χιλιόμετρα από την Κοντοβάζαινα, 16 χιλιόμετρα από τα Τρόπαια, καθώς και 90 χιλιόμετρα από την Τρίπολη. Επιπλέον, απέχει περί τα 20 χιλιόμετρα από το κεφαλοχώρι Δάφνη (Στρέζοβα) του όμορου πρώην Δήμου Παΐων της Αχαΐας, ο οποίος πλέον (από το 2011) ανήκει στον διευρυμένο Δήμο Καλαβρύτων ως δημοτική ενότητα αυτού.

## Λοιπά στοιχεία
Εκκλησίες του χωριού είναι ο Ι.Ν Αγίας Μαρίνας (στον κάτω μαχαλά) και ο Ι.Ν. Παμμέγιστων Ταξιαρχών (στον πάνω μαχαλά). Στο χωριό παλιότερα λειτουργούσε και Δημοτικό Σχολείο.

## Παραπομπές


## Εξωτερικοί σύνδεσμοι
* Infomust.gr - Βάχλια Αρκαδίας .
* Exploring-greece.gr - Βάχλια Αρκαδίας.
* Arcadia.ceid.upatras.gr - Βάχλια-Γορτυνία-Αρκαδία.
* e-Gortynia.gr - Ένα ξεχωριστό ντοκιμαντέρ για τη Βάχλια.
* Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Βάχλια Αρκαδίας.
*  Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Κοινότητα Βάχλιας Αρκαδίας.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Αγία Μαρίνα Καρδίτσας

Η **Αγία Μαρίνα** ή **Πλακωτό** είναι ορεινό χωριό του νομού Καρδίτσας σε υψόμετρο 910 μέτρα.

## Γεωγραφία - ιστορία
Η Αγία Μαρίνα βρίσκεται στις  πλαγιές της Νοτίου Πίνδου και των Αγράφων, βορειοδυτικά του όρους Καραμανώλη. Είναι κτισμένη δυτικά και προς τα νότια της τεχνητής Λίμνης Πλαστήρα σε κατάφυτη περιοχή γεμάτη από καρυδιές, καστανιές, πλατάνια και βελανιδιές. Απέχει 23 χλμ. Ν.-ΝΔ. από το Μορφοβούνι (έδρα του δήμου) και 40 χλμ. ΝΔ. από την Καρδίτσα. Η παλιά ονομασία του χωριού ήταν *Πλακωτά* και έτσι αναφέρεται επίσημα το 1928 να προσαρτάται στην τότε κοινότητα Καρίτσης Δολόπων. Το 1940 καταργείται ενώ το 1961 αναγνωρίζεται πάλι με την ονομασία *Πλακωτόν* και να ανήκει στην επαρχία Ευρυτανίας. Το 1974 υπάγεται στην επαρχία Καρδίτσης του νομού Καρδίτσης και το 1997 με το  ΦΕΚ 152Α-17/07/1997 μετονομάζεται σε Αγία Μαρίνα. Σύμφωνα με το σχέδιο Καλλικράτης μαζί με την Καρίτσα, την Αγία Παρασκευή, τη Λογγά, το Μέγα Ρεύμα, το Πετρωτό και τη Ραφήνα αποτελούν την τοπική κοινότητα Καρίτσης Δολόπων που υπάγεται στη δημοτική ενότητα Νεβρόπολης Αγράφων του δήμου Λίμνης Πλαστήρα και σύμφωνα με την απογραφή 2011 έχει πληθυσμό 44 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Επαρχία Σούμεν

Η **Επαρχία Σούμεν** (βουλγαρικά: Област Шумен) αποτελεί μια από τις 28 επαρχίες της Βουλγαρίας. Πήρε το όνομα της από την πρωτεύουσα της, το Σούμεν. Σε επίσημη απογραφή του Φεβρουάριου του 2011 αριθμούσε 180.528 κατοίκους και σε εκτιμήσεις του 2015 αριθμούσε 176.925 κατοίκους. Η επαρχία διαιρείται σε 10 δήμους.

## Πληθυσμιακά στατιστικά
Ο συνολικός πληθυσμός της επαρχίας ανερχόταν στα 204.395 άτομα σύμφωνα με απογραφή του 2001, εκ των οποίων το 48,8% ήταν άνδρες και το 51,2% γυναίκες. Στα τέλη του 2009, ο πληθυσμός της επαρχίας, που ανακοινώθηκε από το Βουλγαρικό Εθνικό Στατιστικό Ινστιτούτο, αριθμούσε 194.090 άτομα εκ των οποίων το 22.7% ήταν κάτοικοι ηλικίας άνω των 60 ετών.

### Εθνοτικές ομάδες
Εθνοτικές ομάδες (απογραφή του 2011): Προσδιορίστηκαν: 167.952 άτομα:
*Βούλγαροι: 99.446 (59,21%)
*Τούρκοι: 50.878 (30,29%) 
*Ρομά: 13.847 (8,24%)
*Άλλοι και απροσδιόριστοι: 3.781 (2,25%)

Άλλα 12.576 άτομα στην επαρχία δεν δήλωσαν την εθνοτική τους ομάδα στην απογραφή του 2011.

### Θρήσκευμα
Θρησκευτική προσήλωση στην επαρχία σύμφωνα με την απογραφή του 2001:

## Δείτε επίσης
*Επαρχίες της Βουλγαρίας
*Σούμεν

## Παραπομπές


Σουμεν
Αγία Παρασκευή Πλαστήρα Καρδίτσας

Η **Αγία Παρασκευή** Πλαστήρα είναι ορεινό χωριό του νομού Καρδίτσας σε υψόμετρο 740 μέτρων.

## Γεωγραφία - ιστορία
Η Αγία Παρασκευή βρίσκεται δυτικά και προς τα νότια της τεχνητής Λίμνης Πλαστήρα σε απόσταση περίπου 23 χιλιόμετρα Ν.-ΝΔ. από το Μορφοβούνι (έδρα του δήμου) και 42 χιλιόμετρα ΝΔ. από την Καρδίτσα. Ως οικισμός αναφέρεται επίσημα για πρώτη φορά το 1991 να προσαρτάται στην τότε κοινότητα Καρίτσης Δολόπων. Σύμφωνα με το σχέδιο Καλλικράτης μαζί με την Καρίτσα, την Αγία Μαρίνα, τον Λογγά, το Μέγα Ρεύμα, το Πετρωτό και τη Ραφήνα αποτελούν την τοπική κοινότητα Καρίτσης Δολόπων που υπάγεται στη δημοτική ενότητα Νεβρόπολης Αγράφων του δήμου Λίμνης Πλαστήρα και σύμφωνα με την απογραφή 2011 έχει πληθυσμό 6 κατοίκους.

## Πληθυσμός

## Δείτε επίσης
Τον οικισμό Αγία Παρασκευή Σοφάδων της Περιφερειακής ενότητας Καρδίτσας.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Mode Gakuen Cocoon Tower

Ο **Mode Gakuen Cocoon Tower**(Ιαπωνικά:モード学園コクーンタワー) είναι ουρανοξύστης στην επαρχία Νίσι-Σιντζούκου, στο Τόκιο της Ιαπωνίας.
Ο ουρανοξύστης ολοκληρώθηκε τον Οκτώβριο 2008 και το ύψος του ουρανοξύστη είναι 204 μέτρα.

## Γκαλερί

Image:モード学園コクーンタワー810.JPG|Αύγουστος 2007
Image:Cocoontower200712.JPG|Δεκέμβριος 2007
Image:Cocoon tower 084.JPG|Απρίλιος 2008
Image:モード学園コクーンタワー.JPG|Αύγουστος 2008


## Παραπομπές


## Εξωτερικοί σύνδεσμοι
* 

Κατηγορία:Ουρανοξύστες στην Ιαπωνία
Πέρα Βάχλια Αρκαδίας

Η **Πέρα Βάχλια** είναι ορεινό χωριό της Αρκαδίας, ευρισκόμενο στο βόρειο τμήμα του νομού και το οποίο υπάγεται στην Τοπική Κοινότητα Βάχλιας του Δήμου Γορτυνίας. Σύμφωνα με την Απογραφή του 2011 ο πληθυσμός του οικισμού της Πέρα Βάχλιας ανέρχεται σε 32 κατοίκους.

## Τοποθεσία
Βρίσκεται χτισμένη σε μια τοποθεσία με πλούσια βλάστηση και τρεχούμενα νερά, στο Αφροδίσιο Όρος και στην ανατολική πλαγιά της κοιλάδας που ρέει του «Κούκου το ρέμα», το οποίο σε κοντινή απόσταση νοτιοανατολικά του χωριού συμβάλει με τον ποταμό Λάδωνα, ενώ πηγάζει επίσης σε κοντινή απόσταση βόρεια του χωριού· στην περιοχή κάτω από την κορυφή «Γούπατα». Είναι έναντι ακριβώς της Βάχλιας με την οποία συναποτελούν την Τοπική Κοινότητα Βάχλιας (άλλοτε ανεξάρτητη κοινότητα και πρώην δημοτικό διαμέρισμα του τέως Δήμου Κοντοβάζαινας)· η απόσταση των δύο οικισμών μέσω του οδικού δικτύου είναι 2 χιλιόμετρα. Το υψόμετρο του οικισμού ανέρχεται περίπου σε 620 μέτρα πάνω από την επιφάνεια της θάλασσας.

Σε κοντινή απόσταση προς τα δυτικά (Δ) βρίσκεται το χωριό Δήμητρα (Δίβριτσα), προς τα βόρεια-βορειοδυτικά (ΒΒΔ) η Μονή Αγίας Παρασκευής που είναι επισήμως χαρακτηρισμένη ως ιστορικό διατηρητέο μνημείο, και προς τα νοτιοανατολικά (ΝΑ) το Φράγμα Λάδωνα όπου ουσιαστικά αποτελεί τεχνητή λίμνη.

Η Πέρα Βάχλια απέχει περίπου: 12 χιλιόμετρα από την Κοντοβάζαινα, 14 χιλιόμετρα από τα Τρόπαια, καθώς και 88 χιλιόμετρα από την Τρίπολη. Επιπλέον, απέχει περί τα 18 χιλιόμετρα από το κεφαλοχώρι Δάφνη (Στρέζοβα) του όμορου πρώην Δήμου Παΐων της Αχαΐας, ο οποίος πλέον (από το 2011) ανήκει στον διευρυμένο Δήμο Καλαβρύτων ως δημοτική ενότητα αυτού.

## Διοικητικές μεταβολές
Η Πέρα Βάχλια αναγνωρίστηκε επισήμως ως οικισμός στις 19/03/1961· ως μέρος της τότε Κοινότητας Βάχλιας. Το 1997 (ΦΕΚ 244Α) σύμφωνα με την Διοικητική Μεταρρύθμιση «Καποδίστριας» (Ν. 2539/97) προσαρτήθηκε στον Δήμο Κοντοβάζαινας, ενώ από το 2011 και πλέον (ΦΕΚ 87Α) με την Διοικητική Μεταρρύθμιση «Καλλικράτης» (Ν. 3852/2010), το χωριό αποτελεί οικισμό του Δήμου Γορτυνίας.

## Ιερός Ναός Αγίου Βασιλείου
Κεντρική εκκλησία της Πέρα Βάχλιας είναι ο Άγιος Βασίλειος , όπου βρίσκεται στο βόρειο τμήμα του οικισμού και πανηγυρίζει την Πρώτη ημέρα του έτους

## Δείτε επίσης
* Βάχλια Αρκαδίας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
* Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Πέρα Βάχλιας Αρκαδίας.
*  Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Κοινότητα Βάχλιας Αρκαδίας.
* Exploring-greece.gr - Πέρα Βάχλια (1).
* Exploring-greece.gr - Πέρα Βάχλια (2).
* Infomust.gr - Βάχλια Αρκαδίας .

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Καρδαρίτσι Αρκαδίας

Το **Καρδαρίτσι** είναι χωριό του Νομού Αρκαδίας, στην Δημοτική Ενότητα Κοντοβάζαινας του Δήμου Γορτυνίας.

Σύμφωνα με στοιχεία από την Απογραφή του 2021 έχει πληθυσμό 54 κατοίκους.

## Τοποθεσία
Βρίσκεται χτισμένο στις νοτιοδυτικές πλαγιές του Αφροδίσιου Όρους και σε υψόμετρο περίπου 880 μέτρων. Η θέση του οικισμού προσφέρει θέα προς την γύρω περιοχή, ενώ τριγύρω του υψώνονται οι κορυφές του *Αγίου Γεωργίου*, της *Αγίας Παρασκευής* και του *Αγίου Κωνσταντίνου*.

Γειτνιάζει με τα χωριά και τους οικισμούς: Βελημάχι, Σούδελη, Αποσκιά στα βορειοανατολικά, Άγιος Νικόλαος, Παραλογγοί στα βόρεια, Πέτας στα βορειοδυτικά, Βιδιάκι στα νοτιοδυτικά· ενώ σε σχετικά κοντινή απόσταση βρίσκονται τα χωριά και οι οικισμοί: Πελέκι, Βούτσης στα νότια-νοτιοανατολικά, Μοναστηράκι στα νότια, Κοντοβάζαινα στα νοτιανατολικά, καθώς και τα Τριπόταμα της Αχαΐας στα βορειοανατολικά. 

Η Τοπική Κοινότητα Καρδαριτσίου συνορεύει με την Τ.Κ. Παραλογγών στα βόρεια και βορειοδυτικά, την Τ.Κ. Βελημαχίου σε όλο το ανατολικό τμήμα της, την Τ.Κ. Μοναστηρακίου στα νότια, και την Τ.Κ. Βιδιακίου στα ανατολικά και νοτιοανατολικά.

## Εξέλιξη πληθυσμού

## Οικονομία
Η τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι του χωριού απασχολούνται κατά κύριο λόγο με την κτηνοτροφία και την γεωργία.

## Λοιπά στοιχεία
Το χωριό διαθέτει κοινοτικό κατάστημα, δίπλα στο οποίο βρίσκεται τοποθετημένος ένας ανδριάντας του οπλαρχηγού της Επανάστασης του 21, Θεόδωρου Κολοκοτρώνη. Η κεντρική εκκλησία του χωριού είναι αφιερωμένη στον Άγιο Νικόλαο και βρίσκεται χτισμένη στο νότιο τμήμα του οικισμού. Παλαιότερα στο Καρδαρίτσι λειτουργούσε και Δημοτικό Σχολείο.

## Πρόσωπα
Από το Καρδαρίτσι έλκει την καταγωγή του ο Γιώργος Μουρούτης, εκδότης και δημοσιογράφος.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Arcadia.ceid.upatras.gr - Καρδαρίτσι-Γορτυνία-Αρκαδία.
* Arcadians.gr - Η ιστορία ενός χωριού-Καρδαρίτσι.
* Επίσημος ιστότοπος του Συλλόγου Καρδαριτσιωτών (Kardaritsi.gr).

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Πετράκος

Το ελληνικό επώνυμο **Πετράκος** μπορεί να αναφέρεται στα εξής πρόσωπα:

* Αργύρης Πετράκος: πλέι μέικερ χειροσφαίρισης. 
* Βασίλειος Πετράκος: Έλληνας αρχαιολόγος, γενικός γραμματέας της Εν Αθήναις Αρχαιολογικής Εταιρείας και ακαδημαϊκός.
* Γιώργος Πετράκος: Έλληνας συγγραφέας - Λαογράφος.
* Γρηγόρης Πετράκος: Έλληνας συνθέτης.
* Διονύσιος Πετράκος: ιστορικός.
* Θανάσης Πετράκος: πολιτικός, βουλευτής Μεσσηνίας.
* Περικλής Πετράκος: μέλος στην Ελληνική Ποδοσφαιρική Ομοσπονδία.

## Δείτε επίσης
* Οικογένεια Πετράκη

Κατηγορία:Ελληνικά επώνυμα
Κατάλογος των μελών του Ευρωπαϊκού Κοινοβουλίου για την Ελλάδα, 1999-2004

Το παρόν λήμμα παρουσιάζει τον **κατάλογο των ευρωβουλευτών από την Ελλάδα για την περίοδο 1999-2004**, που εκλέχτηκαν στις ευρωεκλογές του 1999 στην Ελλάδα. 

## Δείτε επίσης
* Ευρωεκλογές του 1999 στην Ελλάδα

Κατηγορία:Κατάλογοι που αφορούν την Ευρωπαϊκή Ένωση
Κατηγορία:Κατάλογοι που αφορούν την Ελλάδα
Έλληνες της Δανίας

Οι **Έλληνες της Δανίας** αποτελούν μια μικρή κοινότητα 1.180 ατόμων (το 2009) οι οποίοι έχουν Ελληνική καταγωγή και ζουν στη Δανία κυρίως ως μετανάστες. Το 80% δηλαδή τα 954 άτομα ζουν στο Σγιέλαν, οι άλλοι 177 (15%) ζουν στη Γιουτλάνδη, οι άλλοι 48 (4%) στη Φιονία και αναφέρθηκε άλλος ένας Έλληνας κάτοικος στο Μπόρνχολμ.

## Ιστορία
Οι πρώτοι Έλληνες μετανάστες φαίνεται να φτάνουν στη Δανία τη δεκαετία του 60' από τον Έβρο και την Καστοριά ως έμποροι γούνας. Οι περισσότεροι από αυτούς τους αρχικούς μετανάστες επέστρεψαν στην Ελλάδα καθώς ο τομέας αυτός κατέστη οικονομικά άστατος. Μερικοί πολιτικοί πρόσφυγες εγκατέλειψαν την Ελλάδα κατά τη διάρκεια της Στρατιωτικής δικτατορίας (1967-1974). Ήταν αριθμητικά μικροί, αλλά προκάλεσαν μεγάλη συμπάθεια από τον πολιτικά φιλελεύθερο πληθυσμό της Δανίας. Αρκετοί Έλληνες φοιτητές επέλεξαν τη Δανία ως προορισμό τους μετά το 1981 επίσης, όταν η Ελλάδα έγινε μέλος της Ευρωπαϊκής Οικονομικής Κοινότητας.

## Δείτε επίσης
*Σχέσεις Ελλάδας-Δανίας
*Απόδημος Ελληνισμός

## Παραπομπές

Δανια
Κατηγορία:Δανία
Κατηγορία:Ελληνική διασπορά ανά χώρα
Αιγαγρός μαρκόρ

Ο **αιγαγρός μαρκόρ** (*Capra falconeri)* είναι είδος άγριας κατσίκας που απαντάται στα όρη της Κ. Ασίας, που ανήκει στο γένος Capra. Διακριτικό του είναι τα στριφτά κέρατα που φέρει στην κορυφή του κεφαλιού του. Είναι εθνικό ζώο του Πακιστάν. Απειλείται με εξαφάνιση.

μικρογραφία | Αιγαγρός μαρκόρ

## Αναφορές στον πολιτισμό
Το μαρκόρ είναι το εθνικό ζώο του Πακιστάν. Είναι μεταξύ των 72 ειδών που το ΠΤΦ τίμησε με αναμνηστικό κέρμα το 1976. Επίσης, μαριονέτες του μαρχόρ χρησιμοποιούνται στο αφγανικό θέατρο μαριονετών μπουζ-μπαζ. Το μαρχόρ έχει αναφερθεί στην πακιστανική παιδική ταινία Ο Αλλαχιάρ και ο Θρύλος του Μαρχόρ.

Το 2018, ο εθνικός αερομεταφορέας του Πακιστάν, Pakistan International Airlines, προσέθεσε το μαρχόρ στα αεροπλάνα του.

## Υποείδη

* Astor or Astore markhor (*Capra falconeri falconeri*) 
* Bukharan markhor (*Capra falconeri heptneri*)
* Kabul markhor (*Capra falconeri megaceros*)
* Kashmir markhor (*Capra falconeri cashmiriensis*)
* Suleiman markhor (*Capra falconeri jerdoni*)

## Παραπομπές


Κατηγορία:Πανίδα της Ασίας
Κατηγορία:Βοοειδή
Διοικητική διαίρεση της Ελλάδας 1823

Η δεύτερη διοικητική διαίρεση της Ελλάδας έγινε το 1823 με τον νόμο ΛΗ' της 16ης Απριλίου 1823, ο οποίος όριζε την διαίρεση της χώρας σε επαρχίες, κωμοπόλεις και χωριά, καταργώντας ουσιαστικά τις αντεπαρχίες της προηγούμενης διοικητικής διαίρεσης. Ο νόμος εφαρμόστηκε σε όλα τα τότε ελεύθερα εδάφη, με το διάταγμα υπ' αριθμόν 583 της 17ης Μαΐου 1823. 

Τα νησιά του Αιγαίου πελάγους διαιρέθηκαν σε 15 επαρχίες: 

* Επαρχία Νάξου
* Επαρχία Πάρου και Αντιπάρου
* Επαρχία Μυκόνου και Σύρου
* Επαρχία Τήνου
* Επαρχία Άνδρου
* Επαρχία Σαντορίνης, Αστυπαλαίας και Ανάφης
* Επαρχία Τζιάς και Θερμιών
* Επαρχία Σερίφου, Σίφνου, Μήλου και Κιμώλου
* Επαρχία Ίου, Αμοργού, Πολυκάνδρου και Σικίνου
* Επαρχία Σάμου
* Επαρχία Πάτμου, Λέρου, Καλύμνου και Ικαρίας
* Επαρχία Κάσου
* Επαρχία Καρπάθου, Σύμης, Επισκοπής και Χάλκης
* Επαρχία Πόρου, Αιγίνης, Κούλουρης και Αγγιστρίου

Στην Πελοπόννησο, οι πρώην οθωμανικοί καζάδες θεωρήθηκαν επαρχίες: 

* Επαρχία Αγίου Πέτρου
*Επαρχία Ανδρούσης
* Επαρχία Άργους
* Επαρχία Αρκαδίας
* Επαρχία Βοστίτσας
* Επαρχία Γαστούνης
* Επαρχία Ιμλακίκων
* Επαρχία Καλαβρύτων
* Επαρχία Καλαμάτας
* Επαρχία Καρύταινας
* Επαρχία Κάτω Ναχαγέ
* Επαρχία Κορίνθου
* Επαρχία Κορώνης
* Επαρχία Λεονταρίου
* Επαρχία Μικρομάνης
* Επαρχία Μυστρά
* Επαρχία Μονεμβασίας
* Επαρχία Ναυπλίου
* Επαρχία Νεοκάστρου και Μεθώνης
* Επαρχία Νησίου
* Επαρχία Πραστού
* Επαρχία Πύργου
* Επαρχία Παλαιών Πατρών
* Επαρχία Τριπολιτσάς
* Επαρχία Φαναρίου
* Επαρχία Δερβενοχωρίων

Στη Στερεά Ελλάδα, οι παρακάτω περιοχές:

* Επαρχία Αθηνών
* Επαρχία Θηβών
* Επαρχία Λιβαδειάς
* Επαρχία Λιδωρικίου
* Επαρχία Μαλανδρίνου
* Επαρχία Σαλώνων
* Επαρχία Ζητουνίου
* Επαρχία Μπουδουνίτσης και Τουρκοχωρίου
* Επαρχία Πατρατζικίου
* Επαρχία Ταλαντίου
* Επαρχία Αγράφων
* Επαρχία Βενέτικου
* Επαρχία Βάλτου
* Επαρχία Ζυγού
* Επαρχία Καρπενησίου
* Επαρχία Κραββάρων
* Επαρχία Ασπροποτάμου
* Επαρχία Δυτικής Ευβοίας
* Επαρχία Ανατολικής Ευβοίας

Στον ελεύθερο χώρο της Θεσσαλίας:

* Επαρχία Θεταλλομαγνησίας

## Παραπομπές΄


1823
Κατάλογος των μελών του Ευρωπαϊκού Κοινοβουλίου για την Ελλάδα, 1994-1999

Το παρόν λήμμα παρουσιάζει τον κατάλογο των ευρωβουλευτών που εκλέχθηκαν στην Ελλάδα για την περίοδο 1994-1999 στις ευρωεκλογές του 1994 στην Ελλάδα.

Κατηγορία:Κατάλογοι που αφορούν την Ελλάδα

Κατηγορία:Κατάλογοι που αφορούν την Ευρωπαϊκή Ένωση
Διοικητική διαίρεση της Ελλάδας 1822

Η πρώτη διοικητική διαίρεση της Ελλάδας έγινε από το Εκτελεστικό το 1822, με τον νόμο υπ' αριθμόν 12 της 30ής Απριλίου 1822, *Περί του Οργανισμού των Ελληνικών Επαρχιών*".

Ο νόμος όριζε, «κατά μίμησιν των κρατούντων εις την Γαλλίαν», τη δημιουργία επαρχιών, αντεπαρχιών Α' και Β' τάξεως και κοινότητες. Ο νόμος και η διοικητική διαίρεση εφαρμόστηκαν τελικά μόνο στα νησιά του Αιγαίου, εφόσον δεν κατέστη δυνατό να εφαρμοστεί στην υπόλοιπη ελεύθερη Ελλάδα (Πελοπόννησο και Στερεά Ελλάδα).

Οι επαρχίες και αντεπαρχίες που δημιουργήθηκαν είναι οι εξής: 

## Παραπομπές΄


1822
Κατάλογος των μελών του Ευρωπαϊκού Κοινοβουλίου για την Ελλάδα, 1989-1994

Το παρόν λήμμα παρουσιάζει τον κατάλογο των **ευρωβουλευτών που εκλέχθηκαν στην Ελλάδα για την περίοδο 1989-1994**. Δείτε τις ευρωπαϊκές εκλογές του 1989 στην Ελλάδα για τα αποτελέσματα των εκλογών. 

## Κατάλογος

## Σημειώσεις

Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Γεώργιος Σαριδάκης

Με το όνομα αυτό είναι γνωστοί οι:
*Γεώργιος Σαριδάκης (αθλητής), Έλληνας αθλητής του στίβου και τρίτος Ολυμπιονίκης το 1906
*Γεώργιος Σαριδάκης (πολιτικός), Ευρωβουλευτής την περίοδο 1989-1994
Ράζια Καρδίτσας

Τα **Ράζια** είναι ημιορεινό χωριό της Καρδίτσας σε υψόμετρο 243 μέτρα, τα οποία βρίσκονται σε απόσταση περίπου 14 χιλιομέτρων ανατολικά από το Μορφοβούνι (έδρα του δήμου) και 12 χιλιομέτρων δυτικά από την Καρδίτσα. Ως οικισμός αναφέρεται επίσημα το 2001 να προσαρτάται στην τότε τοπικό διαμέρισμα Μορφοβουνίου. Σύμφωνα με το σχέδιο Καλλικράτης μαζί με το Μορφοβούνι και τη Ραχωβίτσα αποτελούν την τοπική κοινότητα Μορφοβουνίου  που υπάγεται στη δημοτική ενότητα Πλαστήρα του δήμου Λίμνης Πλαστήρα και σύμφωνα με την απογραφή 2011 έχει πληθυσμό 55 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Κατάλογος των μελών του Ευρωπαϊκού Κοινοβουλίου για την Ελλάδα, 1984-1989

Αυτός είναι ο κατάλογος των μελών του Ευρωπαϊκού Κοινοβουλίου για την Ελλάδα κατά την περίοδο 1984-1989. Δείτε τις εκλογές του Ευρωπαϊκού Κοινοβουλίου του 1984 (Ελλάδα) για τα αποτελέσματα των εκλογών.

## Σημειώσεις


Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Εθνική Τσεχίας U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Τσεχίας** είναι το συγκρότημα που αντιπροσωπεύει τη χώρα της Τσεχίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Τσεχίας Νέων Γυναικών**. Βρίσκεται υπό τη δικαιοδοσία της Τσεχικής Ομοσπονδία Καλαθοσφαίρισης (*Česká Basketbalová Federace, ČBF*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Τσεχίας σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Τσεχίας σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Τσεχίας (καλαθοσφαίριση γυναικών)
* Εθνική Τσεχίας U21 (καλαθοσφαίριση γυναικών)
* Εθνική Τσεχίας U19 (καλαθοσφαίριση γυναικών)
* Εθνική Τσεχίας U18 (καλαθοσφαίριση γυναικών)
* Εθνική Τσεχίας U17 (καλαθοσφαίριση γυναικών)
* Εθνική Τσεχίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Czech Republic, ιστορικό ανά έτος στον επίσημο ιστότοπο των αρχείων της FIBA. 
* Česká Basketbalová Federace, επίσημος ιστότοπος.  

Γυναικων U20
Τσιγδέμ Ασάφογλου

Η **Τσιγδέμ Ασάφογλου** (τουρκικά: *Çiğdem Asafoğlu*, Ξάνθη 17 Νοεμβρίου 1987)  είναι Ελληνίδα πολιτικός και πρόεδρος του Κόμματος Ισότητας, Ειρήνης και Φιλίας της μουσουλμανικής μειονότητας Δυτικής Θράκης. 

Σπούδασε σε δημοτικό μειονοτικό σχολείο ενώ ολοκλήρωσε την προπτυχιακή εκπαίδευση της στη Ξάνθη. Ολοκλήρωσε τη πανεπιστημιακή της εκπαίδευση στο Τμήμα Φιλοσοφίας και Παιδαγωγικής του Αριστοτέλειου Πανεπιστημίου. Αφού συμμετείχε ενεργά για 3 χρόνια στο ΚΙΕΦ εξελέγη πρόεδρος στο Συνέδριο του κόμματος στις 5 Ιανουαρίου 2019. Είναι παντρεμένη και έχει ένα παιδί. 

## Παραπομπές

Κατηγορία:Έλληνες αρχηγοί κομμάτων
Κατηγορία:Έλληνες τουρκικής καταγωγής
Madre Luna

Η ***Madre Luna*** (μετάφραση: *Μητέρα Σελήνη*) είναι μια ισπανικής γλώσσας τηλενουβέλα που παράγεται από την RTI Televisión Κολομβίας και τις Ηνωμένες Πολιτείες με βάση το τηλεοπτικό δίκτυο Telemundo Studios, παραγωγής του 2007. Πρωταγωνιστούν Αμπάρο Γκρισάλες, Γκαμπριέλ Πόρρας, Μίτσελ Μπράουν και Άνα Λουσία Ντομίνγκες.

## Υπόθεση
Η Αλεχάντρα Αγκίρε είναι μια όμορφη και αδάμαστη γυναίκα, της οποίας ο αισθησιασμός και η δύναμη, προκαλεί μεγάλη πάθη και ίντριγκα. Για χρόνια η Αλεχάντρα, έχει αφιερωθεί στο μεγάλωμα των δύο γιων της, υπέφερε σιωπηλά από ένα οδυνηρό μυστικό. Τώρα η μοίρα κάνει μια κίνηση που θα αλλάξει την ζωή της.

## Κάστ
*Αμπάρο Γκρισάλες ως *Αλεχάντρα Αγκίρε*
*Γκαμπριέλ Πόρρας ως *Λεονάρδο Σισνέρος*
*Μίτσελ Μπράουν ως *Άνχελ Σισνέρος Πορτίγιο*
*Άνα Λουσία Ντομίνγκες ως *Αναμπέλ Σαλντάνια Πορτίγιο*
*Μόνικα Ντιονέ ως *Φλάβια Πορτίγιο Σαπάτα ντε Σισνέρος*
*Αράπ Μπέθκε ως *Ντεμέτριο Αγκίρε/Ντεμέτριο Σισνέρος Αγκίρε*
*Άλεξ Σίρβεντ ως *Βαλεντίν Αγκίρε/ΒΑλεντίν Σισνέρος Αγκίρε*
*Σάμπι Καμαλίκ ως *Δόνια Τρινιδάδ "Τρίνι" Σαπάτα χηρ. ντε Πορτίγιο*
*Τζούντι Ενρίκες ως *Ανγκούστιας Γκαρσία*
*Πάουλο Σεσάρ Κεβέδο ως *Τίρσο Ρεινόσο*
*Μαουρίσιο Άσπε ως *Ρομάν "Ελ Βενένο" Γκαρρίδο*
*Αδριάνα Κάμπος † ως *Σούλμα Μορένο*
*Ντανιέλα Τάπια ως *Ντούλσε Ελένα Μαρκές*
*Χοσέ Σαλνταρριάγα ως *Φιντέλιο Μαρκές*
*Χούλιο ντελ Μαρ ως *Ιγνάσιο Μοράλες*
*Άνα Μπεατρίς Οσόριο ως *Βιολέτα Κορδέρο*
*Σεμπαστιάν Μποσκάν ως *Εράσμο Κασιλίμας*
*Πέδρο Ρόδα ως *Μπέμπο Καντίγιο*
*Αλεχάντρα Πινσόν ως *Χουάνα Λόπεζ*
*Μόνικα Πάρντο ως *Λουσμίλα Μοράλες*
*Σάντρα Γκουσμάν ως *Μαρσέλα Πισάρρο*
*Γκαμπριέλ Γκονσάλες ως *Ροσίτο Μποκανέγρα*
*Μαργαρίτα Ντουράν ως *Μπέρτα*
*Φρέντι Ορντόνιες ως *Εμίλιο Μοράλες*
*Λους Εστέγια Λουένγας ως *Ιρένε ντε Μαρκές*
*Σιγιφρέντο Βέγα ως *Μπασίλιο Μαρκές*
*Μαρία Κλαούντια Τόρρες ως *Σεφόρα*
*Μαρία Μαργαρίτα Αμάδο ως *Βερόνικα*
*Όλγα Λουσία Ρόχας ως *Μαριέτα*

## Παραπομπές


## Εξωτερικοί σύνδεσμοι
*

Κατηγορία:Αμερικανικές ισπανόφωνες τηλεοπτικές σειρές
Κατηγορία:Κολομβιανές τηλεοπτικές σειρές
Κατηγορία:Τηλενουβέλες του Telemundo
Φθοριούχο νάτριο

Το **φθοριούχο νάτριο** (**NaF**) είναι μια ανόργανη ένωση με τον τύπο NaF. Είναι ένα άχρωμο ή λευκό στερεό που είναι ευδιάλυτο στο νερό. Αποτελεί πηγή φθορίου στην παραγωγή φαρμακευτικών προϊόντων και χρησιμοποιείται για την πρόληψη τερηδόνας.

Το 2016 ήταν το 215ο πιο συνταγογραφούμενο φάρμακο στις Ηνωμένες Πολιτείες με περισσότερα από 2 εκατομμύρια συνταγές

## Παραπομπές


Κατηγορία:Ενώσεις νατρίου
Κατηγορία:Ενώσεις φθορίου
Κατηγορία:Βασικά Φάρμακα του Παγκόσμιου Οργανισμού Υγείας
Άγιος Αθανάσιος Κέρκυρας

Ο **Άγιος Αθανάσιος** είναι ημιορεινό χωριό στην Κέρκυρα με υψόμετρο 200 μέτρα, το οποίο βρίσκεται στο βορειοδυτικό τμήμα του νησιού και τους νοτιοδυτικούς πρόποδες του Παντοκράτορα. Ως οικισμός αναφέρεται επίσημα το 1886 στο ΦΕΚ 9Α - 28/01/1866 να προσαρτάται στον τότε δήμο Περιάγρων. Το 1919 με το ΦΕΚ 52Α - 08/03/1919 αποσπάσθηκε από την κοινότητα Αγρού και ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και μετά την τροποποίησή του το 2019 αποτελεί την τοπική κοινότητα Αγίου Αθανασίου που υπάγεται στη δημοτική ενότητα Αγίου Γεωργίου του δήμου Βόρειας Κέρκυρας και σύμφωνα με την απογραφή 2011 έχει 192 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 1,968 χμ² (2011).

## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Κατάλογος των μελών του Ευρωπαϊκού Κοινοβουλίου για την Ελλάδα, 1981-1984

Μεταξύ της 1ης Ιανουαρίου 1981, ημερομηνία κατά την οποία η Ελλάδα προσχώρησε στις Ευρωπαϊκές Κοινότητες, και των ευρωεκλογών στην Ελλάδα που έλαβαν χώρα στις 18 Οκτωβρίου του 1981, διορίστηκαν προσωρινοί ευρωβουλευτές από το Ελληνικό Κοινοβούλιο. Στις Ελληνικές ευρωεκλογές του 1981 **εκλέχθηκαν 24 [[Ευρωβουλευτής|ευρωβουλευτές]] στην [[Ελλάδα]]** . Η θητεία τους άρχισε στις 2 Νοεμβρίου 1981 και έληξε στις 23 Ιουλίου 1984.

## Προσωρινοί βουλευτές
Οι ευρωβουλευτές που διορίστηκαν από το Ελληνικό Κοινοβούλιο την 1η Ιανουαρίου 1981 με θητεία μέχρι τις 2 Νοεμβρίου 1981, που άρχισε η θητεία των εκλεγμένων ευρωβουλευτών, ήταν οι εξής:

*14 ευρωβουλευτές από τη Νέα Δημοκρατία.
*7 ευρωβουλευτές από το Πανελλήνιο Σοσιαλιστικό Κίνημα (ΠΑΣΟΚ).
*1 ευρωβουλευτή από την Ένωση Δημοκρατικού Κέντρου (ΕΔΗΚ).
*1 ευρωβουλευτή από το Κόμμα Δημοκρατικού Σοσιαλισμού (ΚΟΔΗΣΟ).
*1 ευρωβουλευτή από το Κομμουνιστικό Κόμμα Ελλάδας (ΚΚΕ).

## Εκλεγμένοι βουλευτές
Στις ευρωπαϊκές εκλογές της 18 Οκτωβρίου 1981 εκλέχθηκαν 24 ευρωβουλευτές.

* Το Πανελλήνιο Σοσιαλιστικό Κίνημα έλαβε δέκα έδρες.
* Η Νέα Δημοκρατία έλαβε οκτώ έδρες.
* Το Κομμουνιστικό Κόμμα Ελλάδας έλαβε τρεις έδρες.
* Το Κόμμα Προοδευτικών, ο Κομμουνιστικό Κόμμα Ελλάδας Εσωτερικού και το Κόμμα Δημοκρατικού Σοσιαλισμού έλαβαν από μία έδρα.

Πέντε από αυτούς παραιτήθηκαν από τις θέσεις τους πριν από τη λήξη της θητείας τους και αντικαταστάθηκαν από τους αναπληρωτές τους, με αποτέλεσμα ο συνολικός αριθμός των ατόμων που πήραν τη θέση του Ευρωβουλευτή να ήταν 29. 

## Πηγή

Κατηγορία:Κατάλογοι που αφορούν την Ελλάδα
Κατηγορία:Κατάλογοι που αφορούν την Ευρωπαϊκή Ένωση
Αγρός Κέρκυρας

Ο **Αγρός** είναι χωριό της Κέρκυρας. Αποτελεί έδρα ομώνυμης τοπικής κοινότητας, της δημοτικής ενότητας (τέως δήμου) Αγίου Γεωργίου, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων. 
## Γεωγραφία
Ο Αγρός είναι ημιορεινός οικισμός στο Β.ΒΔ. τμήμα της Κέρκυρας. Βρίσκεται ανάμεσα στα χωριά Βελονάδες και Σκριπερό, ακριβώς δίπλα στον Άγιο Αθανάσιο και σε μέσο σταθμικό υψόμετρο 212. Απέχει 26 χλμ. περίπου ΒΔ. της πόλης της Κέρκυρας (μέσω Γουβιάς). 
## Τοπική κοινότητα
Στην τοπική κοινότητα Αγρού ανήκουν και οι οικισμοί Ασπιωτάδες, Μανατάδες και Ραφαλάδες. Η κοινότητα είναι χαρακτηρισμένη ως αγροτικός πεδινός οικισμός, με έκταση 3,174 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Περιάγρων του νομού Κέρκυρας. Το 1912 ορίστηκε έδρα της κοινότητας Αγρού. Με το ΦΕΚ 244Α - 04/12/1997 αποσπάστηκε από την κοινότητα Αγρού και προσαρτήθηκε στον δήμο Αγίου Γεωργίου. Με το ΦΕΚ 87Α - 07/06/2010 αποσπάστηκε από τον δήμο Αγίου Γεωργίου και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Γενικά στοιχεία
Ο Αγρός είναι από τα παλαιότερα χωριά της Κέρκυρας. Ο κεντρικός  δρόμος του κατασκευάστηκε από τους Άγγλους αποικιοκράτες το 1850.
## Αξιοθέατα
*Η εκκλησία του Αγίου Βασιλείου στη δυτική είσοδο του οικισμού
*Η εκκλησία του Αγίου Ιακώβου μέσα σε ελαιώνα που χρονολογείται στα 1780 και είναι πρόσφατα ανακαινισμένη

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
* https://www.youtube.com/watch?v=7AuR40Hp45Y

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας